
	BIRŽŲ RAJONO SAVIVALDYBĖS TARYBOS SPRENDIMO
„DĖL JONO MEKO VARDO SUTEIKIMO SKVERUI, ESANČIAM BIRŽŲ M.,
VYTAUTO G. 10“ PROJEKTO
AIŠKINAMASIS RAŠTAS



2022 m. lapkričio 10 d.
Biržai


Sprendimo projekto iniciatorė – Biržų rajono savivaldybės administracija.
[bookmark: _Hlk119066883]Sprendimo projekto tikslas ir uždaviniai – suteikti Jono Meko vardą skverui, esančiam Biržų rajono savivaldybės Biržų miesto seniūnijos Biržų mieste Vytauto g. 10, ir nustatyti jo geografines charakteristikas. 
Šiuo metu esantis teisinis reglamentavimas – sprendimo projektas parengtas vadovaujantis: 
Lietuvos Respublikos vietos savivaldos įstatymu: šio įstatymo 16 straipsnio 4 dalis nustato, kad, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.
Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu (toliau – Aprašas), patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 ,,Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“. Šio Aprašo 3 ir 4 punktai nustato, kad
,,3. Pavadinimai gatvėms, pastatams, statiniams ir kitiems objektams suteikiami ir keičiami pagal šiuos kriterijus:
[bookmark: part_c67820d573f8472182004c6de5d4074d]3.1. pavadinimai turi būti kalbiškai taisyklingi;
[bookmark: part_d2b99e3e61f04bf791b5aa75074c77c6]3.2. pavadinimai neturi trikdyti visuomenės saugumo, viešosios tvarkos, kurstyti tautinės, rasinės, religinės ar socialinės neapykantos, prievartos ar diskriminacijos;
[bookmark: part_f4b198409d524ef985274cf3ff2f0d5b]3.3. pavadinimai su vietovardžiais turi:
[bookmark: part_1d9c339b2cc54dd089d59f895b45fb46]3.3.1. būti oficialūs ir norminiai (išnykę vietovardžiai – tik norminiai);
[bookmark: part_1192439399ad43c1b41043cdd97918d2]3.3.2. būti parenkami prioritetą teikiant nykstančių ar išnykusių krašto vietovardžių vardams;
[bookmark: part_8feab6dc8c964fb7a42c07c091517d86]3.4. pavadinimai su asmenvardžiais turi būti parenkami vertinant personalijų nuopelnus Lietuvos valstybės ar krašto istorijai, mokslui, menui, kultūrai, politikai ir kitoms visuomeninio gyvenimo sritims;
[bookmark: part_01dd25a5e20943c1b9d0624de6e39ac5]3.5. pavadinimai, susiję su istoriniais, kultūriniais įvykiais (datomis), vietomis, turi būti reikšmingi Lietuvos valstybei. 
[bookmark: part_ff2ea0e2c7db4df69c66afff8fabf338]4. Gatvės pavadinimą sudaro vardas (žodis ar žodžių junginys, žodžio ar žodžių junginio ir skaitmens derinys) ir gatvės tipas. Nustatomi šie gatvių tipai: gatvė, skersgatvis, akligatvis, alėja, prospektas, takas, plentas, kelias, aplinkkelis, vieškelis, aikštė, bulvaras, skveras ir krantinė.“. 
[bookmark: part_5df654a1f8b14d40a526ea4a66571bcc][bookmark: part_93bf3e0a9cdd49f891486b1f3ecba6c6]Aprašo 6 punkte nustatyta, kad Savivaldybės vykdomoji institucija savivaldybės tarybai pateikia: savivaldybės tarybos sprendimo dėl pavadinimo gatvei suteikimo ar keitimo projektą, aiškinamąjį raštą, kuriame pagrindžiamas sprendimo projekte teikiamų pasiūlymų tikslingumas bei kitus reikalingus grafinius duomenis.
Priėmus siūlomą sprendimo projektą, galiojančių teisės aktų keisti ar panaikinti nereiks.
Teigiamos ir galimos neigiamos pasekmės priėmus siūlomą Tarybos sprendimo projektą:
Teigiamos pasekmės – bus įamžintas žymaus mūsų kraštiečio Jono Meko atminimas, pažymint Jono Meko 100-ąsias gimimo metines.
Neigiamų pasekmių nenumatoma.
Finansavimo šaltiniai – lėšų nereikia.
Specialistų vertinimai ir išvados, bendruomenės atstovų nuomonė – 
[bookmark: _Hlk119066692]Kiti reikalingi pagrindimai ir paaiškinimai.
Jonas  Mekas  gimė  1922 m. gruodžio 24 d. Papilio valsčiuje, Semeniškių kaime. Mirė 2019 m. sausio 23 d. Niujorke. 2019 m. birželio 16 d. palaidotas Semeniškiuose. 
Poetas, kinematografininkas, kino kritikas, Biržų garbės pilietis. Vienas žymiausių pasaulyje avangardistinio kino kūrėjų ir propaguotojų. 
1943 m. baigė Biržų gimnaziją. 1941–1942 m. redagavo laikraštį „Naujosios Biržų žinios“. Lankė Panevėžio dramos teatro vaidybos studiją (vadovas J. Miltinis). 1944 pasitraukė iš Lietuvos, su broliu Adolfu buvo 8 mėnesius kalinti priverstinių darbų stovykloje Vokietijoje. 1946–1948 m. Wiesbadene su A. Landsbergiu ir broliu Adolfu leido avangardistinį kultūros žurnalą „Žvilgsniai“. Nuo 1949 m. gyveno Jungtinėse Amerikos Valstijose.
Ankstyvuoju kūrybos laikotarpiu su broliu Adolfu parašė 3 pasakų knygas. Kinematografinio pasakojimo būdas ryškus poezijos rinkinyje „Semeniškių idilės“ (1948 m.). J. Meko eilėraščių rinkiniai fragmentiški, kaleidoskopiški, impresionistiniai, daug reikšmės teikiama kiekvienam žodžiui ar skiemeniui, intonacijai, pauzėms tarp žodžių. J. Meko poeziją veikė Rytų estetika. Dienoraščių ir esė knygoms būdinga ekspresyvi psichoanalizė, būties apmąstymai. Parengė pokalbių ir laiškų rinkinį „Trys draugai: John Lennon, Yoko Ono, Jurgis Mačiūnas“ (1998 m.). 
1949 m. įsigijęs pirmąją filmavimo kamerą pradėjo filmuoti savo gyvenimo įvykius. Susidomėjo avangardistiniu kinu. Bendravo ir dirbo su J. Mačiūnu, A. Warholu, J. Lennonu, Y. Ono, S. Dalí. Su broliu ėmė filmuoti kultūrinį išeivių gyvenimą, mokėsi kino meno, surengė avangardinių filmų festivalių. Dėstė įvairiuose kino meno institutuose.
1962 m. su kitais įkūrė Kino kūrėjų kooperatyvą, 1964 m. tapo „The Filmmakers Cinematheque“ direktoriumi), 1970 m. įkūrė filmų antologijos archyvą Niujorke. Tai vienas didžiausių avangardistinio kino archyvų pasaulyje.
Vienas pirmųjų pasaulyje išplėtojo dokumentinio filmo – dienoraščio žanrą Sukūrė 160 avangardistinio kino portretų „Scenos iš Andy Warholo gyvenimo“, „Zefiro Torna, arba Vaizdai iš Jurgio Mačiūno gyvenimo“,“ ,,Su gimtadieniu, Johnai Lennonai“, „Tautos gimimas“ ir t.t. Protestuodamas prieš meną, vaizduojantį dramatiškus, svarbius įvykius, J. Mekas filmuose siekė parodyti žmogų kasdienybėje, atskleisti jo jausmus, emocijas, išaukštinti nereikšmingus gyvenimo momentus. Stiliui būdinga improvizacinė kompozicija, filmuojant ir montuojant įterpiami trumpi vaizdai. J. Meko kūryba ir veikla padarė didelę įtaką pasaulio avangardistinio kino raidai.
Jonas Mekas apdovanotas Venecijos dokumentinių filmų festivalio Didžiuoju prizu (1964 m.); Lietuvos nacionaline premija (1995 m.); Ordino „Už nuopelnus Lietuvai“ Didžiuoju kryžiumi (2003 m.); Venecijos bienalės specialiuoju žiuri paminėjimu (2005 m.); Pasižymėjimo ženklu (2008 m., Austrija).
[bookmark: _GoBack]Gyventojai apie numatomą Savivaldybės tarybos sprendimą suteikti Jono Meko vardą skverui, esančiam Biržų rajono savivaldybės Biržų miesto seniūnijos Biržų mieste Vytauto g. 10, informuojami paskelbiant viešai sprendimo projektą Biržų miesto seniūnijos patalpose bei Savivaldybės interneto svetainėje.
Tarybos sprendimo projekto antikorupcinis vertinimas: sprendimo projektas antikorupciniu aspektu nevertinamas, nes neatitinka Lietuvos Respublikos korupcijos prevencijos įstatymo 8 straipsnyje nustatytų privalomų antikorupcinio vertinimo atvejų.
Sprendimo projekto ir aiškinamojo rašto rengėjas – Savivaldybės administracijos Architektūros ir urbanistikos skyriaus vyriausiasis specialistas Mindaugas Vaivada, tel. (8 450) 43 155, Vytauto g. 59, 310 kab.

